
פרוטוקול
מישיבת ועדת הכספים
שהתקיימה ביום שלישי, כ"א בסיוון התשס"ה - 28 ביוני 2005 - בשעה 10:30



סדר היום:	צו הבלו על הדלק (פטור)(תיקון), התשס"ה-2005

נכחו:


חברי הוועדה:	יעקב ליצמן - היו"ר
	חיים אורון
	דניאל בנלולו
	יחיאל חזן
	יולי תמיר

	



מוזמנים:	בועז סופר, סגן בכיר למנהל אגף המסים המאוחד, משרד האוצר
	 חזקיה ישראל
	
	

יועצת כלכלית:	סמדר אלחנני


יועצת משפטית:	שגית אפיק


מנהל הוועדה:	טמיר כהן



רשמת פרלמנטרית:	הדס דויטש


צו הבלו על הדלק (פטור)(תיקון), התשס"ה-2005

היו"ר יעקב ליצמן:

	 בוקר טוב, אני מתכבד לפתוח את הישיבה.

בועז סופר:

	אציג את הנושא בקצרה; מדובר בהסדר סולר שאושר בראשית ינואר ושפורסם במאי שנה זו. הוא כולל העלאה של המס שאמורה להיכנס לתוקף ב-1 ביולי, עוד שלושה ימים. מצד שני אותם החזרים גם יתחילו ב-1 ביולי. כדי למנוע מצב שנעלה את המס על הסולר ב-1 ביולי וההסדרים יידחו ולא יהיו כמתוכנן, קרי כל חודשיים או ארבעה חודשים, בהתאם לסוג הדיווח, בהתייעצות עם יושב ראש ועדת הכספים בחרנו לדחות את כל ההסדר, כלומר גם את העלאת המס על הסולר וגם את תחילת ההחזרים לעוד חודשיים, 1 בספטמבר.

	לצורך הבהרה, מה שמונח פה זה דחיית ההחזרים. הדחייה של העלאת המס אינה דרושה אישור של ועדת הכספים, אך נפרסם את זה במקביל. אם הוועדה תאשר, נחתים את השר על שני הצווים. יש פה כמה הבהרות שאמנם דיברנו עליהם בפרוטוקול ובאישור הצו הקודם, אנו עדיין מגדירים אותם, מה זה עוסק מורשה, מפעל תעשייתי. אני מצהיר, בתיאום עם התאחדות התעשיינים הגענו להסכמה או להגדרה של מפעל תעשייתי שזכאי להחזר, זה מונח לפניכם. נעמוד בקשר שוטף עם התאחדות התעשיינים. אם יידרש לתקן את ההגדרה, נתקן. אנו מתואמים. 

היו"ר יעקב ליצמן:

	 יש הערות?

חזקיה ישראל:

	הגענו אכן להבנות. אם נראה שיש בעיות לאחר התחלת הביצוע, אולי תשונה ההגדרה.

סמדר אלחנני:

	המנגנון של ההחזר מבוסס לפי צריכת הסולר. אם הכוונה היא להתייעלות, להקטין את האפקטים של השפעת הסולר, אי אפשר לעשות זאת נייטרלי לצריכת הסולר ולא לפי ההגדרות פה. תעשו צריכה שנתית ממוצעות, מקדם של צריכה לפי תקופות שנותן מקדם התייעלות. שההחזר יהיה לפי שעות מנוע.  

חיים אורון:

	 מה פה מקדם התייעלות? זה בלתי הגיוני, מה שאת אומרת. היה אינטרס לצמצם את צריכת הסולר בכבישים, אך לא בטרקטורים. עם מה יעשו בולדוזרים? כל הכלים האלה בסולר.

סמדר אלחנני:

	אובדן הכנסות לשנת 2005 שהממשלה דורשת ממי שעושה תיקון בחקיקה שיביא את הפסד ההכנסות, וגם פה צריך להביא. זה ששית מהשנה.

היו"ר יעקב ליצמן:

	אני מניח שאחר כך יתקנו את זה. היות שביקשתי את זה, זה בסדר.

	 מי בעד? מי נגד? הצו אושר.
	תודה רבה, הישיבה נעולה.
הישיבה ננעלה בשעה 10:35.	
